Philip Withnall
philip@tecnocode.co.uk
Úvod do licencovania softvéru

# Licencovanie softvéru

# Úvod

Aplikácie môžu byť „slobodný/otvorený softvér“ alebo „proprietárny“. To ovplyvňuje slobody, ktoré máte ako používateľ. Ak je aplikácia slobodným/otvoreným softvérom (FOSS), máte slobodu ju používať, kopírovať, študovať a meniť jej zdrojový kód. Proprietárny softvér vám tieto slobody neposkytuje. Softvér FOSS je často dostupný zadarmo, ale nie vždy.

Pretože zdrojový kód je dostupný pre softvér FOSS, môžu sa používatelia zapojiť do jeho vývoja, prispievať funkciami alebo prekladmi do svojho jazyka a opravovať chyby, ktoré ich postihujú. Môžu auditovať kód a skontrolovať, či zmeny v softvéri nie sú škodlivé. Môžu sa učiť zo zdrojového kódu a použiť ho ako základ pre svoje vlastné aplikácie FOSS.

Aplikácie FOSS sú verejným dobrom.

Aplikácie proprietárneho softvéru nemôžu byť auditované ich používateľmi, takže musíte veriť, že vývojári aplikácie majú na zreteli vaše najlepšie záujmy a nedochádza k konfliktu záujmov.

Prečítajte si viac o výhodách softvéru FOSS pred proprietárnym softvérom.